**PROIECT - DECIZIA ETAPEI DE ÎNCADRARE**

**Nr. ............... din .........................**

Ca urmare a solicitării de emitere a acordului de mediu adresate de **S.C. ENGIE ROMANIA S.A. prin S.C. KARBOREX S.R.L. pentru GOGONEA CONSTANTIN**, cu sediul în Bucuresti, B-dul Marasesti nr. 4-6, înregistrată la Agenția pentru Protecția Mediului Prahova cu nr. 4723 din 19.03.2020 și completată cu nr. 5405 din 01.04.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 23.04.2020, că proiectul **,,*EXTINDERE CONDUCTĂ ȘI BRANȘAMENT GAZE NATURALE (L = 350 ML + 5,00 ML)*”,** propus a fi amplasat în Comuna Păulești, Satul Păulești, Strada Anemonelor, T 21/1, P 610/28, 610/29 cu Nr. Cadastral 29410, județul Prahova, **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 13 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

**b) Caracteristicile proiectului:**

**b.1. Dimensiunea și concepția întregului proiect:**

Imobilul (terenuri) este situat în intravilanul Comunei Păulești, Satul Păulești, fiind proprietatea soților Gogonea Constantin și Gogonea Elena.

Categoria de folosință a terenului, conform Certificat de Urbanism nr. 68 din 04.03.2020, este arabil și drum privat. Destinația stabilită prin PUG-ul Comunei Păulești este – zonă de locuire – L.

**DESCRIEREA PRINCIPALELOR LUCRĂRI:**

Lucrarea constă în execuția unei extinderi de conductă de gaze pe o lungime de 350 m și realizarea unui branșament la aceasta de 3 m. Conducta principală va fi conectată la cea existentă și va fi realizată din țeavă de PE100SDR11, de înaltă densitate și medie presiune, cu diametrul Dn 90 mm, iar branșamentul până la locuința beneficiarului titular, din PEHD100SDR11, cu diametrul Dn = 32 mm.

Lucrarea se va executa, pe traseul drumului privat existent, conform normelor privind executarea sistemelor de alimentare cu gaze naturale NTPEE-2018, precum și prevederile OG 43/1997. Șantul va avea lățimea de 40 cm și adâncimea de 1,1 m, se va executa mecanizat, respectându-se STAS 8591/1-97, privind respectarea distanțelor față de celelalte rețele.

Conducta de gaze naturale proiectată va fi cuplată la conducta existentă din PE100 Dn90mm, printr-un teu egal 90/90, și va fi realizată din țeavă din PE100SDR11 de înaltă densitate, medie presiune, cu diametrul Dn 90 mm.

Conducta nou proiectată de joasă presiune se va cupla în conducta existentă, joasă presiune și va putea funcționa în viitor în regim de medie presiune.

Conducta este constituită din țeavă PEHD 100 SDR11 DN 90 având o lungime de 350 m, terminându-se cu un dop din PEHD 100SDR11 cu diametrul de 90 mm.

Cuplarea conductei proiectate la cea existentă de PE 90 se va face printr-un teu ecal de PE 90.

Adâncimea de montare a conductei este de 0,9 m, măsurată de la generatoarea superioară până la cota terenului amenajat. Îmbinarea conductei și a elementelor de asamblare din PE se va realiza prin sudură tip electrofuziune (cu elemente de asamblare prevăzute cu rezistență electrică). Șanțul pentru pozarea conductei va avea o lățime de 40 cm și o adâncime de 1.10 m. Coborârea conductei în șanț se va efectua numai după ce, la toate îmbinările sudate, s-au efectuat ciclurile de răcire. Înainte de pozarea conductei pe fundul șanțului, se așează un strat de nisip compact cu grosimea de 10 cm. După ce se așează conducta în șanț, se umple șanțul cu nisip până când grosimea șanțului de nisip compactat manual depășește cu 10 cm generatoarea superioară a conductei.

**ORGANIZAREA DE ȘANTIER:** Nu se execută organizare de șantier.

**b.2. Cumularea cu alte proiecte existente și/sau aprobate:** *nu este cazul*.

**b.3. Utilizarea resurselor naturale, în special a solului, a terenurilor, a apei și a biodiversității:** *nu este cazul*.

**b.4.Cantitatea și tipurile de deșeuri generate/gestionate:**

Deseurile rezultate in timpul executiei lucrarilor vor fi depozitate in locuri special amenajate. Deseurile vor fi colectate si ridcate de constructor si transportate la rampa de gunoi.

**b.5. Poluarea și alte efecte negative:** Prin specificul legat de etapele de construire și funcționare, proiectul nu prezintă un impact semnificativ asupra factorilor de mediu. Pentru implementarea proiectului, în special etapa de construcție, au fost alese soluții care să asigure o amprentă de mediu cât mai scăzută.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Imobilul teren este situat în intravilanul comunei Păulești, Satul Păulești, fiind proprietatea soțilot Gogonea Constantin și Gogonea Elena conform act de dezmembrare nr. 858 din 28.06.2018.

Categoria de folosință a terenului este arabil și drum privat.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:**

Dupa finalizarea lucrărilor de construcție, eventualele zone ocupate temporar de proiect vor fi curățate și nivelate, iar terenul readus la starea inițială, surplusul de pamânt rezultat din excavarea șantului pentru montarea conductei, se va depozita intr-un spațiu gasit de comun acord cu Primăria Păulești.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; - *nu este cazul;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; - *nu este cazul.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: impact relativ redus și local pe perioada de implementare a proiectului;

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**:

Impact cu probabilitate redusă atât pe parcursul realizării investiției cât și după darea în exploatare a acesteia, deoarece măsurile prevăzute prin proiect nu vor afecta semnificativ factorii de mediu (aer, apă, sol, așezări umane).

Zgomotele și vibrațiile caracteristice investiției analizate vor fi generate de motoarele autovehiculelor și utilajelor de construcții.

**d.6. Debutul, durata, frecvenţa şi reversibilitatea preconizate ale impactului**:

Odată cu începerea lucrărilor caracteristice proiectului, pe parcursul implementării proiectului, având caracter temporar și efecte pe termen scurt și va înceta odată cu finalizarea lucrărilor.

**d.7. Cumularea impactului cu impactul altor proiecte existente şi/sau aprobate:** - *nu este cazul*;

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Amplasamentul nu se află în perimetrul sau în vecinătatea unei arii naturale protejate de interes național/internațional/comunitar.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** :

Nu este cazul, proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**Condițiile de realizare a proiectului:**

**Se vor respecta soluțiile tehnice care au stat la baza emiterii deciziei etapei de încadrare: memoriul tehnic, acte și avize emise de alte autorități.**

* respectarea etapelor privind construcţia şi montajul obiectivelor, a programului de control pe faze de execuţie;
* verificarea tehnică riguroasă a motoarelor autovehiculelor şi utilajelor necesare realizării proiectului, pentru a evita scurgerile de uleiuri şi carburanţi;
* depozitarea şi manipularea corespunzătoare a materialelor;
* se vor respecta prevederile legislatiei de mediu în vigoare, condițiile impuse prin acordurile, avizele și punctele de vedere emise de autoritățile implicate în avizarea proiectului;
* aveți obligația să colectați și să depozitați corespunzător deșeurile rezultate în urma proiectului;
* la terminarea lucrarilor de construire se va asigura salubritatea întregului amplsament, inclusiv a zonelor adiacente, prin eliminarea tuturor materialelor ți resturilor rezultate din execuția obiectivului;
* depozitarea provizorie a materialelor pe amplasament se va realiza astfel încât să se reduca riscul poluării solurilor și a apei freatice;
* este interzisă poluarea în orice mod a resurselor de apă;
* se vor respecta prevederile Legii nr. 211/2011, art. 17 alin. (3), privind regimul deșeurilor, cu modificările și completările ulterioare; se interzice depozitarea deșeurilor de orice fel în alte locuri decât în cele special amenajate;
* deșeurile rezultate din lucrări se vor valorifica/elimina, pe măsura acumulării lor, prin societăți autorizate;
* privitor la protecția impotriva zgomotului: alegerea unor echipamente de muncă adecvate, care să emită cel mai mic nivel de zgomot posibil, folosirea de utilaje și mijloace de transport silențioase, reducerea la minim a traficului utilajelor în apropierea zonelor locuite;
* organizarea de șantier se va amenaja pe un perimetru cât mai redus.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 01.04.2020 și 01.04.2020 în ziarul Observatorul Prahovean și la Primaria Păulesti;
* afișate de titular în data de ..................... și .................... la ziarul Observatorul Prahovean și la Primaria Păulești;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**Director Executiv,**

**Gabriela MUNTEANU**

**Şef Serviciu A.A.A.,**

**Olguța FIDEL**

*Întocmit,*

*Georgiana Victoria SOARE*